Exclusive: जब पाकिस्तान के 2 गांवों पर रातोंरात इंडियन आर्मी ने कर लिया था कब्जा

3 दिसंबर से 16 दिसंबर 1971 तक चले भारत-पाक युद्ध में हमारी जीत का औपचारिक एलान 17 दिसंबर को हुआ था। इस युद्ध के बारे में अपने रीडर्स को खबरों से ज्यादा देने के मकसद से dainikbhaskar.com पहुंचा उन 2 गांवों तक, जहां इस युद्ध के दौरान लोग सोए तो पाकिस्तान में थे लेकिन अगली सुबह चारपाई से उठे इंडिया में। ये गांव 28 हजार फीट ऊंचाई वाले दुनिया के दूसरे सबसे ऊंचे पहाड़ कराकोरम के करीब बसे हैं। 1971 युद्ध में इंडियन आर्मी ने रातोंरात पाकिस्तान के इन गांवों पर कब्जा कर लिया था। -15 डिग्री की कड़क ठंड वाले इन गांवों में पहुंचकर dainikbhaskar.com ने लोगों से जानी कब्जे वाले रात की पूरी कहानी.. साथ ही समझा कैसे सुबह आर्मी के चाय देने के चलते 1971 से पहले के इन पाकिस्तानियों को पता चला कि वो इंडिया में आ गए हैं। पढ़ें पाकिस्तान बॉर्डर के सबसे करीब बसे इन भारतीय गांवों (टुरटुक और तयाशी) से हमारे जर्नलिस्ट रोहिताश्व कृष्ण मिश्रा की ये स्पेशल रिपोर्ट...। पहले आर्मी ने दरवाजा खटखटाया, फिर चाय देकर कहा- वेलकम टू इंडिया...

- 1971 में 23 साल की रहीं फातिमा बानो ने dainikbhaskar.com से बातचीत में बताया, '14 दिसंबर को कब्जे वाली रात 8 बजे मैं पाकिस्तान में अपने गांव टुरटुक में सोई थी। अगली सुबह करीब 6 बजे दरवाजा खटखटाने की आवाज आई। गेट खोला तो देखा आर्मी के जवान गर्म चाय लेकर खड़े थे। वो मुझे चाय देकर बोले वेलकम टू इंडिया...।'

- 'ये सुनते ही मेरे हाथ से चाय का प्याला गिर गया। तब हमें पता चला कि कल तक पाकिस्तान में आने वाले हमारे टुरटुक गांव पर इंडिया ने कब्जा कर लिया।'

- आज हमारे गांव में 3500 से ज्यादा लोग हैं। ये लेह का सबसे ज्यादा आबादी वाला गांव है। 12 किमी में फैला गांव इतना बड़ा है कि यहां 2 ग्राम प्रधान हैं। सभी इंडिया में बहुत खुश हैं।

- बता दें कि भारतीय युद्ध इतिहास का ये इकलौता वाकया है जब रातोंरात करीब 4 घंटों में हमारी आर्मी ने पाकिस्तान अधिकृत गांव या जमीन को कब्जा लिया था।

अगली स्लाइड में पढें, कैसे -20 डिग्री सेल्सियस में महज 100 जवानों के साथ किया कब्जा...